smcproject/ml-wiki-sentences huggingface dataset:
സ്വീഡിഷ് ബറോക്ക് വാസ്തുശില്പിയായിരുന്നു നിക്കോഡെമെസ് ടെസ്സിൻ ദ് യങ്ങർ .
1654 മേയ് 23-ന് സ്വീഡനിലെ നൈകോപിങ്ങിൽ ജനിച്ചു .
ഡ്രോറ്റ്ണിങ്ങ്ഹോം (Drottningholm) കൊട്ടാരത്തിന്റെ ശില്പിയായ നിക്കോഡെമെസ് ടെസ്സിൻ ദി എൽഡറുടെ പുത്രനായ ഇദ്ദേഹം പാരീസ് , റോം എന്നിവിടങ്ങളിൽ വിദ്യാഭ്യാസം നടത്തിയശേഷം പിതാവിനെപ്പോലെ സ്റ്റോക്ക്ഹോം നഗര ശില്പിയായി നിയമിക്കപ്പെട്ടു.
പിതാവ് പൂർത്തിയാക്കാതെ പോയ ഡ്രോറ്റ്ണിഗ്ഹോം കൊട്ടാരത്തിന്റെ പണി തീർത്തശേഷം ഇദ്ദേഹം സ്റ്റോക്ക്ഹോമിലെ രാജകൊട്ടാരം ബറോക് ശൈലിയിൽ നിർമിച്ചു.
ഈ കൊട്ടാരം ടെസ്സിന്റെ നിസ്തുലമായ വാസ്തുശില്പ വൈദഗ്ദ്ധ്യസ്മാരകമായി ഇന്നും നിലകൊള്ളുന്നു.
പ്രശസ്ത സ്വീഡിഷ് ഭരണതന്ത്രജ്ഞനായ കാൾ ഗുസ്താഫ് ടെസ്സിൻ ഇദ്ദേഹത്തിന്റെ പുത്രനായിരുന്നു.
ടെസ്സിൻ നിക്കൊഡെമെസ് 1728 ഏപ്രിൽ 10-ന് സ്റ്റോക്ക്ഹോമിൽ അന്തരിച്ചു.
അവലംബം http://www.britannica.com/EBchecked/topic/588641/Nicodemus-Tessin-the-Younger http://www.kungahuset.se/royalcourt/royalpalaces/drottningholmpalace/thepalace/history.4.396160511584257f2180003550.html Archived 2013-04-10 at the Wayback Machine .
http://www.lansstyrelsen.se/stockholm/SiteCollectionDocuments/Sv/publikationer/2012/tessinska-palatset-engelska-2.tr-2012.pdf കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെസ്സിൻ, നിക്കോഡെമെസ് ദ് യങ്ങർ (1654 - 1728) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ബെഞ്ചമിൻ ഫ്രാങ്ക്ലിൻ ഇംഗ്ലീഷ് വിലാസം https://ml.wikipedia.org/wiki/Benjamin_Franklin
യുണൈറ്റഡ് സ്റ്റേറ്റ്സിന്റെ സ്ഥാപക നേതാക്കളിൽ ഒരാളായിരുന്നു ബെഞ്ചമിൻ ഫ്രാങ്ക്ലിൻ .
ശാസ്ത്രജ്ഞൻ, പ്രമുഖ എഴുത്തുകാരൻ, പ്രസാധകൻ, രാഷ്ട്രിയ പ്രവർത്തകൻ, രാഷ്ട്രിയ തത്ത്വചിന്തകൻ, പോസ്റ്റ്മാസ്റ്റർ, സംഗീതജ്ഞൻ, ആക്ഷേപഹാസ്യക്കാരൻ, പൊതുപ്രവർത്തകൻ, ഭരണകർത്താവ്, വ്യവസായി, നയതന്ത്രജ്ഞൻ, ഉപജ്ഞാതാവ് എന്നീനിലകളിൽ പ്രശസ്തമായ രീതിയിൽ കഴിവ് തെളിയിച്ച ഒരു ബഹുമുഖ പ്രതിഭയായിരുന്നു ഇദ്ദേഹം.
അമ്മേരിക്കൻ പ്രബുദ്ധധയുടെ (American Enlightenment) പ്രമുഖനായ വക്താവായിട്ടാണ് ഫ്രാങ്ക്ലിൻ അറിയപെടുന്നത്.
ഭൗതികശാസ്ത്ര ചരിത്രത്തിന്റ്റെ ഏടുകളിൽ പലവിധ കണ്ടുപിടിത്തങളിലൂടെ അദ്ദേഹം സ്ഥാനമുറപ്പിച്ചു; മിന്നൽ പ്രതിരോധ ചാലകം (lightning rod (US, AUS) or lightning conductor (UK)), രണ്ടു ഫോക്കസുള്ള കണ്ണടകൾ (Bifocals), ഫ്രങ്ക്ലിൻ സ്റ്റൗ, വാഹന സഞ്ചാര ദൂരമാപിനി (Odometer), വാദ്ധ്യോപകരണമായ അർമൊനികാ (Armonica) എന്നിവയായിരുന്നു കണ്ടുപിടിത്തങൾ, അമേരിക്കയിലെ ആദ്യത്തെ പൊതുവായനശാലയും പെൻസില്വ്വാനിയായിലെ അദ്യത്തെ അഗ്നിശമന വിഭാഗവും സ്ഥാപിച്ചത് ഫ്രങ്ക്ലിന്റെ നേതൃത്വത്തിൽ ആയിരുന്നു.
അമേരിക്കയിലെ ബോസ്റ്റണിൽ 1706 ജനുവരി 17-ന് ബഞ്ചമിൻ ഫ്രാങ്ക്ലിൻ ജനിച്ചു.
സോപ്പും മെഴുകുതിരിയും ഉണ്ടാക്കിയിരുന്ന ജോസിയ ഫ്രാങ്ക് ലിന്റെ 17 മക്കളിൽ 15-മനായിരുന്നു ബെഞ്ചമിൻ.
ഇംഗ്ലണ്ടിൽനിന്ന് അമേരിക്കയിലേക്ക് കുടിയേറിയതായിരുന്നു ഫ്രാങ്ക് ലിന്റെ കുടുംബം.
വീട്ടിലെ സാമ്പത്തിക പ്രശ്നങ്ങൾ കാരണം ചെറുപ്പത്തിലെ പഠനം ഉപേക്ഷിക്കേണ്ടിവന്ന ഫ്രാങ്ക്ലിൻ 10- വയസിൽ ചേട്ടൻ ജെയിംസിന്റെ അച്ചടിശാലയിൽ ജോലി തുടങ്ങി.
ചേട്ടൻ നടത്തിയ ന്യൂ ഇംഗ്ലണ്ട് ക്യൂറന്റ` (New England Courant) എന്ന പത്രത്തിൽ ലേഖനം എഴുതിയാണ് അദ്ദേഹത്തിന്റെ തുടക്കംകുറിക്കുന്നത്.
പിന്നീട് 1726-ൽ ഇംഗ്ലണ്ടിലേക്ക് പോയി.
വൈദ്യുതി
1752-ൽ മിന്നലിൽ വൈദ്യുതി ഉണ്ടെന്ന് ഫ്രാങ്ക്ലിൻ തെളിയിച്ചു .
ശക്തമായ മിന്നൽ ഉള്ള സമയത്ത് പട്ടം പറപ്പിച്ചാണ് ഈ പരീക്ഷണം നടത്തിയത്.
ബെഞ്ചമിൻ സ്മിത്ത് ബാർടൻ
ബെഞ്ചമിൻ സ്മിത്ത് ബാർടൻ (February 10, 1766 – December 19, 1815) ഒരു അമേരിക്കാക്കാരനായ സസ്യശാസ്ത്രജ്ഞനും പ്രകൃതിശാസ്ത്രജ്ഞനും ശരീരശാസ്ത്രജ്ഞനും ആയിരുന്നു.
ബാർട്ന്റെ പിതാവ് റെവ: ഫാദർ തോമസ് ബാർടൻ ആയിരുന്നു.
അദ്ദേഹം അയർലന്റുകാരനായ പ്രവാസിയും പെൻസിൽ വാനിയായിലെ നോറിസ്ടൗണിൽ ഒരു സ്കൂൾ സ്ഥാപിച്ച ആളുമായിരുന്നു.
മാതാവ് ജ്യോതിശാസ്ത്രജ്ഞനായ ഡേവിഡ് റിറ്റൻഹൗസിന്റെ സഹോദരിയായ എസ്തേർ റിറ്റൻഹൗസ് ആയിരുന്നു.
1780-1782നും ഇടയ്ക്ക് പെൻസിൽവാനിയായിലെ ലങ്കാസ്റ്ററിൽ യോർക്ക് അക്കാഡമിയിൽ ആയിരുന്നു പഠിച്ചത്.
രണ്ടുവർഷങ്ങൾക്കു ശേഷം, ഫിലാഡൽഫിയായിലെ കോളജിലെ സ്കൂൾ ഓഫ് മെഡിസിനിൽ ഡോ: തോമസ് ഷിപ്പെന്റെ കീഴിൽ പഠിച്ചു.
1785ൽ തന്റെ അമ്മാവനായ ഡേവിഡ് റിറ്റൻഹൗസിനോടു ചേർന്ന് പെൻസിൽവാനിയായുടെ പടിഞ്ഞാറൻ പ്രാന്തപ്രദേശങ്ങൾ സർവ്വെ ചെയ്യാനായി തിരിച്ചു.
അമേരിക്കൻ ആദിവാസികളിൽ അദ്ദേഹത്തിനു താത്പര്യമുണ്ടാകാൻ ഈ യാത്രകൾ കാരണമായി.
വൈദ്യശാസ്ത്ര ഉദ്യോഗം
1789ൽ ഫിലാഡെൽഫിയായിൽ തിരിച്ചുവന്ന ബാർടൻ അവിടെ വൈദ്യശാസ്ത്രജ്ഞനായി പ്രവർത്തിച്ചു.
കോളേജ് ഓഫ് ഫിലാഡെൽഫിയയിൽ അതേ വർഷം തന്നെ പ്രകൃതിശാസ്ത്രത്തിന്റെയും സസ്യശാസ്ത്രത്തിന്റെയും പ്രൊഫസറായി.
രണ്ടു വർഷത്തിനു ശേഷം ബാർടൻ അമേരിക്കൻ അക്കാദമി ഓഫ് ആട്സ് ആന്റ് സയൻസിലെ ഫെലോ ആയി.
1803ൽ ബാർടൻ എഴുതിയ Elements of botany, or Outlines of the natural history of vegetables ആണ് അമേരിക്കയിലെ ആദ്യത്തെ സസ്യശാസ്ത്രപാഠപുസ്തകം.
Collections for An Essay Towards a Materia Medica of the United-States ആണ് അദ്ദേഹം എഴുതിയ മറ്റൊരു പുസ്തകം.
1803ൽ ബാർടൻ American Linnaean Society of Philadelphia സ്ഥാപിച്ചു.
ബാർടനു ശരീരശാസ്ത്രത്തിലും ജന്തുശാസ്ത്രത്തിലും താല്പര്യമുണ്ടായിരുന്നു.
1796ൽ അദ്ദേഹം പ്രസിദ്ധികരിച്ച, Memoir Concerning the Fascinating Faculty റാറ്റിൽ പാമ്പിനെപ്പറ്റിയുള്ള പുസ്തകമാണ്.
Etymology of Certain English Words and on Their Affinity to Words in the Languages of Different European, Asiatic and American (Indian) Nations എന്ന പുസ്തകം ഭാഷാശാസ്ത്രത്തെക്കുറിച്ചുള്ളതാണ്.
ആദ്യ അമേരിക്കക്കാരെപറ്റിയുള്ള പുസ്തകമാണ് New Views of the Origin of the Tribes and Nations of America (1797) പുരാവസ്തുവിലുള്ള താല്പര്യം
പുരാവസ്തുശാസ്ത്രത്തിലും അദ്ദേഹത്തിനു താല്പര്യമുണ്ടായിരുന്നു.
അമേരിക്കയിലെ ഏറ്റവും പഴക്കമുള്ള ഒരു ശാസ്ത്രപ്രസിദ്ധീകരണമായ Philadelphia Medical and Physical Journalഇന്റെ എഡിറ്റർ ആയിരുന്നു.
1915ൽ ക്ഷയരോഗബാധയാലാണ് അദ്ദേഹം ന്യൂയോർക്ക് സിറ്റിയിൽ വച്ച് മരണമടഞ്ഞത്.
അവലംബം Whitfield J. Bell, Jr., “Benjamin Smith Barton, MD (Kiel),” Journal of the History of Medicine and Allied Sciences , vol.
26, p. 197-203.
Jeannette E. Graustein (1961).
“The Eminent Benjamin Smith Barton,” Pennsylvania Magazine of History and Biography , vol.
85, p. 423-438.
Joseph Ewan and Nesta Dunn Ewan (2007).
Benjamin Smith Barton, Naturalist and Physician in Jeffersonian America.
St. Louis: Missouri Botanical Garden Press.
ISBN 978-1-930723-35-1
ബെട്ടി അൽവർ
എസ്‌റ്റോണിയയിലെ പ്രമുഖ കവയിത്രിയായിരുന്നു ബെട്ടി അൽവർ .
എലിസബത്ത് ബെട്ടി അൽവർ എന്നാണ് പൂർണ നാമം.
1937ന്റെ അവസാനത്തിൽ എലിസബത്ത് തൽവിക് എന്നും 1956 മുതൽ എലിസബത്ത് ലെപിക് എന്നും അറിയപ്പെട്ടു.
സ്വതന്ത്ര എസ്‌റ്റോണിയയിൽ സ്‌കൂൾ വിദ്യാഭ്യാസം നേടിയ ആദ്യ തലമുറയിൽപെട്ടയാളാണ് ബെട്ടി അൽവർ.
എസ്റ്റോണിയയിലെ ഏറ്റവും വലിയ രണ്ടാമത്തെ നഗരമായ റ്റാർറ്റുവിലെ വ്യാകരണ സ്‌കൂളിൽ നിന്ന് പഠനം പൂർത്തിയാക്കി.
ഗദ്യം രചനയിലൂടെ ബെട്ടി അൽവർ എഴുത്തിന്റെ മേഖലയിലേക്ക് കടന്നുവരുന്നത്.
എസ്റ്റോണിയയിലെ എട്ടു സ്വതന്ത്ര എഴുത്തുക്കാരുടെ പൊതുനാമമായ അർബുജദ് (Arbujad) അംഗമായിരുന്നു.
ബെട്ടി അൽവറിന്റെ ഭർത്താവ് ഹീതി തെൽവകിനെ സോവിയറ്റ് ഭരണ കൂടം ജയിലിലടക്കുകയും പിന്നീട് സൈബീരിയയിൽ വെച്ച് അദ്ദേഹം മരണപ്പെടുകയും ചെയ്തതിന് ശേഷം രണ്ടു മൂന്ന് പതിറ്റാണ്ട് ബെട്ടി സോവിയറ്റ് ഭരണകൂടത്തോടുള്ള പ്രതിഷേധത്തിന്റെ ഭാഗമായി കവിയെന്ന നിലയിൽ നിശ്ശബ്ദയായിരുന്നു.
എന്നാൽ, 1960കളിൽ വീണ്ടും എഴുത്ത് തുടങ്ങി.
1966ൽ സ്റ്റാറി ഹവർ എന്ന പേരിൽ കവിതാ സമാഹാരം പുറത്തിറക്കി.
ബെട്ടി നിരവധി നോവലുകളും വിവർത്തനങ്ങളും എഴുതി.
ബെട്ടി അൽവറിന്റെ നൂറാം ജന്മവാർഷികത്തോട് അനുബന്ധിച്ച് എസ്റ്റോണിയയിലെ ജൊഗേവയിൽ ഇവരുടെ ഓർമ്മയ്ക്കായി ഒരു മ്യൂസിയം സ്ഥാപിച്ചിട്ടുണ്ട്.
ബെഞ്ചമിൻ മൊളോയിസ് ഇംഗ്ലീഷ് വിലാസം https://ml.wikipedia.org/wiki/Benjamin_Moloise
ദക്ഷിണാഫ്രിക്കയിലെ ഒരു കവിയും, രാഷ്ട്രീയപ്രവർത്തകനുമായിരുന്നു ബെഞ്ചമിൻ മൊളോയിസ് .
ദക്ഷിണാഫ്രിക്കയിലെ വർണ്ണവിവേചനത്തിനെതിരേ പോരാട്ടം നടത്തിയ കലാകാരന്മാരിലൊരാളായിരുന്നു ബെഞ്ചമിൻ.
ആഫ്രിക്കൻ നാഷണൽ കോൺഗ്രസ്സിന്റെ അനുയായി കൂടെയായിരുന്ന ബെഞ്ചമിൻ മൊളായിസിനെ പി.വി.ബോത്തെ സർക്കാർ തൂക്കിക്കൊല്ലുകയായിരുന്നു.
"അടിച്ചമർത്തലിന്റെ ഒരു കൊടുങ്കാറ്റിനു പിന്നാലെ എന്റെ രക്തം മഴയായ് പെയ്തിറങ്ങും. എനിക്ക് അഭിമാനമേയുള്ളൂ എന്റെ ജീവിതം നൽകാൻ , എന്റെ ഒരേയൊരു ജീവിതം"
കൊല്ലപ്പെടുന്നതിനു മുമ്പ് ബെഞ്ചമിൻ എഴുതിയതെന്നു കരുതപ്പെടുന്ന കവിതയിൽ നിന്നും
1955 ൽ ദക്ഷിണാഫ്രിക്കയിലെ അലക്സാണ്ട്രിയയിലാണ് ബെഞ്ചമിൻ ജനിച്ചത്.
ഒരു ഫാക്ടറി തൊഴിലാളിയായിരുന്ന ബഞ്ചമിൻ നിരോധിക്കപ്പെട്ട ആഫ്രിക്കൻ നാഷണൽ കോൺഗ്രസ്സിന്റെ അനുയായിയായിരുന്നു.
ദക്ഷിണാഫ്രിക്കയിലെ കുപ്രസിദ്ധമായ അപ്പാർത്തീഡ് നിയമത്തിനെതിരേ പോരാട്ടം നടത്തിയ കലാകാരന്മാരിലൊരാൾ കൂടിയായിരുന്നു ബെഞ്ചമിൻ.
1983 ൽ കറുത്തവർഗ്ഗക്കാരനായ ഒരു പോലീസ് ഉദ്യോഗസ്ഥൻ വധിക്കപ്പെട്ടതുമായി ബന്ധപ്പെട്ട കേസിലാണ് പോലീസ് ബെഞ്ചമിനെ അറസ്റ്റ് ചെയ്തത്.
ആഫ്രിക്കൻ നാഷണൽ കോൺഗ്രസ്സ് ഈ കൊലപാതകത്തിന്റെ ഉത്തരവാദിത്തം ഏറ്റെടുത്തിരുന്നുവെങ്കിലും, അതിൽ ബെഞ്ചമിന് യാതൊരു പങ്കുമില്ലായിരുന്നുവെന്ന് അറിയിച്ചിരുന്നു.
ബെഞ്ചമിന്റെ വധശിക്ഷ റദ്ദാക്കുവാൻ വേണ്ടി ദക്ഷിണാഫ്രിക്കയിലുടനീളം പ്രക്ഷോഭങ്ങളും സമരങ്ങളും നടന്നു.
അമേരിക്കയും , റഷ്യയും ഉൾപ്പെടെയുള്ള ലോകരാഷ്ട്രങ്ങൾ ഈ വധശിക്ഷ റദ്ദാക്കുവാൻ, ബോത്തെ സർക്കാരിനോടാവശ്യപ്പെട്ടു.
1985 ഒക്ടോബർ 18 ന് പ്രിട്ടോറിയ ജയിലിൽ വെച്ച് ബെഞ്ചമിനെ തൂക്കിലേറ്റി.
ബെഞ്ചമിൻ ലൂയിസ് റൈസ് This article may be in need of reorganization to comply with Wikipedia's layout guidelines .
( 2024 സെപ്റ്റംബർ ) ( Learn how and when to remove this message )
ബി. ലൂയിസ് റൈസ്
ഒരു ബ്രിട്ടീഷ് ചരിത്രകാരനും പുരാവസ്തു ഗവേഷകനും വിദ്യാഭ്യാസ വിചക്ഷണനുമായിരുന്നു ബെഞ്ചമിൻ ലൂയിസ് റൈസ് CIE (17 ജൂലൈ 1837 - 10 ജൂലൈ 1927), B. L. റൈസ് എന്നറിയപ്പെടുന്നു.
ലിഖിതങ്ങൾ, പ്രത്യേകിച്ച് കന്നഡയിലും, മൈസൂർ രാജ്യത്തിലെ സംസ്‌കൃത ലിഖിതങ്ങളിലും, ലിഖിതങ്ങൾ മനസ്സിലാക്കുന്നതിലെ പയനിയറിംഗ് പ്രവർത്തനത്തിന് പേരുകേട്ട അദ്ദേഹം ശാസനപിതാമഹ (എപ്പിഗ്രഫിയുടെ ഗ്രാൻഡ്‌സയർ) അല്ലെങ്കിൽ പുരതത്വ പിതാമഹ (വിവർത്തനം.  ഗ്രാൻഡ്‌സയർ)[2][2][2] 3 [4] റൈസിൻ്റെ ഗവേഷണങ്ങൾ എപ്പിഗ്രാഫിയ കർണാടിക്ക എന്ന പേരിൽ പ്രസിദ്ധീകരിച്ചു, അതിൽ പഴയ മൈസൂർ പ്രദേശത്ത് നിന്ന് അദ്ദേഹം കണ്ടെത്തിയ 9000 ലിഖിതങ്ങളുടെ വിവർത്തനങ്ങൾ അടങ്ങിയിരിക്കുന്നു.[5][6]
മൈസൂരിലെയും അയൽപക്കത്തെ കൂർഗിലെയും ഒട്ടുമിക്ക സ്ഥലങ്ങളിലെയും പ്രാഥമിക വിവര സ്രോതസ്സായി തുടരുന്ന, ഏറെ പ്രശംസ നേടിയ മൈസൂർ ഗസറ്റിയറും റൈസ് സമാഹരിച്ചു.
മൈസൂർ സിവിൽ സർവീസിലും മൈസൂർ സംസ്ഥാന പുരാവസ്തു വകുപ്പിൻ്റെ ആദ്യ ഡയറക്ടറായും റൈസ് സേവനമനുഷ്ഠിച്ചു.
ലണ്ടൻ മിഷനറി സൊസൈറ്റിയുമായി (LMS) ബന്ധപ്പെട്ടിരുന്ന റവ.
ബെഞ്ചമിൻ ഹോൾട്ട് റൈസിൻ്റെ മകനായി 1837 ജൂലൈ 17 ന് ബാംഗ്ലൂരിലാണ് ബെഞ്ചമിൻ ലൂയിസ് റൈസ് ജനിച്ചത്.
റൈസ് ഒരു കന്നഡ പണ്ഡിതനായിരുന്നു, കൂടാതെ കണക്ക്, ഭൂമിശാസ്ത്രം, ചരിത്രം എന്നിവയെക്കുറിച്ച് കന്നഡയിൽ പുസ്തകങ്ങൾ എഴുതിയിട്ടുണ്ട്.
അദ്ദേഹം ബൈബിളിൻ്റെ ഒരു കന്നഡ പരിഭാഷ പോലും കൊണ്ടുവന്നു.
ബാംഗ്ലൂരിലെ അവന്യൂ റോഡിൽ സ്ഥിതി ചെയ്യുന്ന റൈസ് മെമ്മോറിയൽ ചർച്ച് റവ.
ബെഞ്ചമിൻ ഹോൾട്ട് റൈസിൻ്റെ പേരിലാണ് അറിയപ്പെടുന്നത്.
മൈസൂർ സ്റ്റേറ്റിൽ പ്രാഥമിക വിദ്യാഭ്യാസം നേടിയ റൈസ് 1860-ൽ യുണൈറ്റഡ് കിംഗ്ഡത്തിൽ ബിരുദം നേടി.
ബിരുദം നേടിയ ശേഷം, റൈസ് ഇന്ത്യയിലേക്ക് മടങ്ങി, അവിടെ അദ്ദേഹം ബാംഗ്ലൂർ ഹൈസ്കൂളിൻ്റെ (പിന്നീട് സെൻട്രൽ കോളേജ്) പ്രിൻസിപ്പലായി നിയമിതനായി.
അഞ്ച് വർഷത്തിന് ശേഷം മൈസൂർ സിവിൽ സർവീസിൽ മൈസൂരിലെയും കൂർഗിലെയും സ്കൂൾ ഇൻസ്പെക്ടറായി ചേർന്നു.
1868-ൽ ജോൺ ഗാരറ്റ് അവധിയെടുത്ത് യുണൈറ്റഡ് കിംഗ്ഡത്തിലേക്ക് മടങ്ങിയപ്പോൾ അദ്ദേഹം പൊതുവിദ്യാഭ്യാസ ഡയറക്ടറായി പ്രവർത്തിച്ചു, അവിടെ അദ്ദേഹം 'ഹോബ്ലി സ്കൂൾ സമ്പ്രദായം' അവതരിപ്പിച്ചു [7]
1881 മുതൽ 1883 വരെ മൈസൂർ സംസ്ഥാനത്തിൻ്റെ ചീഫ് സെൻസസ് ഓഫീസറായി സേവനമനുഷ്ഠിച്ച റൈസ് 1883-ൽ മൈസൂർ വിദ്യാഭ്യാസ വകുപ്പിൻ്റെ സെക്രട്ടറിയായി നിയമിതനായി.
1879-ൽ തിരഞ്ഞെടുക്കപ്പെട്ട റോയൽ ഏഷ്യാറ്റിക് സൊസൈറ്റിയിലെ അംഗമായിരുന്നു.
1884-ൽ മൈസൂർ സ്റ്റേറ്റ് ആർക്കിയോളജി ഡിപ്പാർട്ട്‌മെൻ്റിൻ്റെ തലവനായി റൈസിനെ നിയമിച്ചു, ആ സ്ഥാനം ആദ്യമായി ഏറ്റെടുത്തു.
പുരാവസ്തു വകുപ്പിൻ്റെ തലവനെന്ന നിലയിൽ, റൈസ് 1886 മുതൽ 1906-ൽ വിരമിക്കുന്നതുവരെ സംസ്ഥാനമൊട്ടാകെ പര്യടനം നടത്തി, എപ്പിഗ്രാഫിയ കർണാടിക്കയിലെ തൻ്റെ കണ്ടെത്തലുകൾ രേഖപ്പെടുത്തി.
എപ്പിഗ്രഫി
1873-ൽ ഒരു മേജർ ഡിക്‌സൺ ആ പ്രദേശത്തെ ഏതാനും ലിഖിതങ്ങളുടെ ഫോട്ടോകൾ കാണിക്കുകയും വിവർത്തനം നൽകാൻ അഭ്യർത്ഥിക്കുകയും ചെയ്‌തതാണ് എപ്പിഗ്രഫിയിൽ റൈസിൻ്റെ താൽപ്പര്യത്തിന് കാരണമായത്.
1873-ൽ മൈസൂരിനും അയൽരാജ്യമായ കൂർഗ് പ്രവിശ്യയ്ക്കും വേണ്ടി ഗസറ്റിയറുകൾ കംപൈൽ ചെയ്യാൻ റൈസിനെ നിയമിച്ചു.
1876-ൽ മൂന്ന് ഭാഗങ്ങളായി പ്രസിദ്ധീകരിച്ച ഗസറ്റിയറുകൾ (പൊതുവായ മൈസൂർ, ജില്ലകൾ പ്രകാരം മൈസൂർ, കൂർഗ്) റൈസിന് ഏറെ പ്രശംസ നേടിക്കൊടുത്തു.
1897-ൽ രണ്ടാം പതിപ്പ് പ്രസിദ്ധീകരിച്ചെങ്കിലും കൂർഗ് വോളിയം ഒഴിവാക്കി.
2004-ൽ കർണാടക സർക്കാർ വാല്യങ്ങൾ വീണ്ടും അച്ചടിച്ചു.
1879-ൽ മൈസൂർ ഇൻസ്‌ക്രിപ്‌ഷൻസ് എന്ന പുസ്തകത്തിൽ സംസ്‌കൃതം, കന്നഡ, തമിഴ് ഭാഷകളിലായി ഏകദേശം 9,000 ലിഖിതങ്ങൾ റൈസ് പ്രസിദ്ധീകരിച്ചു.
1882-ൽ അദ്ദേഹം നാട്ടുരാജ്യത്ത് കണ്ടെത്തിയ എല്ലാ ലിഖിതങ്ങളുടെയും ഒരു കാറ്റലോഗ് പ്രസിദ്ധീകരിച്ചു.
പരിശോധകനെന്ന നിലയിൽ അദ്ദേഹം നടത്തിയ പര്യടനങ്ങളിൽ നൂറുകണക്കിന് പുരാതന ശിലാ ലിഖിതങ്ങളും ഭാഷയും ലിപിയും പ്രചാരത്തിലുള്ളതിൽ നിന്ന് വളരെ വ്യത്യസ്തമായിരുന്നു.
സഹായികളുടെ സഹായത്തോടെ അദ്ദേഹം ആയിരക്കണക്കിന് ലിഖിതങ്ങൾ എഡിറ്റ് ചെയ്യുകയും വിവർത്തനം ചെയ്യുകയും ലിപ്യന്തരണം ചെയ്യുകയും ചെയ്തു.
തൊള്ളായിരം ലിഖിതങ്ങൾ കണ്ടെത്തിയതിൻ്റെ ബഹുമതി അരിക്ക് മാത്രമാണ്.
അദ്ദേഹത്തിൻ്റെ ഭരണകാലത്ത് റൈസ് കർണാടകയുടെ ചില ഭാഗങ്ങളിൽ റോമൻ നാണയങ്ങളും ചില അശോകൻ ശാസനകളും കണ്ടെത്തി.
ഇത് വിസ്മയിപ്പിക്കുന്ന ഒരു കണ്ടെത്തലായിരുന്നു, കൂടാതെ ഇന്ത്യയുടെ മഹത്തായ ചരിത്രത്തിൻ്റെ ഭൂരിഭാഗവും പുനർനിർമ്മിക്കുന്നതിന് കാരണമായി.
നേപ്പാൾ രാജ്യം സ്ഥാപിച്ച ഒരു പ്രധാന രാജവംശം മൈസൂരിലെ ഗംഗ രാജവംശത്തിൽ നിന്ന് വന്ന നന്യദേവനോട് കടപ്പെട്ടിരിക്കുന്നുവെന്ന് റൈസ് സ്ഥാപിച്ചു.
1906-ൽ വിരമിക്കുന്നതിന് തൊട്ടുമുമ്പ്, പ്രധാന കന്നഡ സാഹിത്യ ഗ്രന്ഥങ്ങളുടെ സമാഹാരമായ ബിബ്ലോതെക്ക കർണാടിക്കയുടെ ആറ് വാല്യങ്ങൾ റൈസ് പ്രസിദ്ധീകരിച്ചു.
1927-ൽ ലണ്ടനിലെ ഹാരോയിൽ അദ്ദേഹം അന്തരിച്ചു.
അദ്ദേഹത്തിൻ്റെ ശവകുടീരം ഹാരോയിലെ പിന്നർ റോഡ് സെമിത്തേരിയിലാണ്, 'ബി. ലൂയിസ് റൈസിൻ്റെ ഓർമ്മയ്ക്കായി, C.I.E. 45 വർഷമായി മൈസൂർ സർവീസ് ഓഫ് ഇന്ത്യയിൽ പബ്ലിക് ഇൻസ്ട്രക്ഷൻ്റെയും പുരാവസ്തു ഗവേഷണത്തിൻ്റെയും ഡയറക്ടറായി. 1837 ജൂലൈ 17 ന് ബാംഗ്ലൂർ ജനനം. മരണം. ഹാരോ 10 ജൂലൈ 1927, ജോൺ ഗാരറ്റിൻ്റെ മകൾ മേരി സോഫിയയുടെ ഭാര്യ. ഓഗസ്റ്റ് 21 ന് ബാംഗ്ലൂർ ജനിച്ചു. 1845. 1933 ഫെബ്രുവരി 10-ന് ഹാരോ അന്തരിച്ചു.'
ജോലികൾ ലിഖിതത്തിൽ നിന്ന് മൈസൂരും കൂർഗും.
ആർക്കിബാൾഡ് കോൺസ്റ്റബിൾ കമ്പനി.
അമരകോശ വെമ്പ നാമലിംഗാനുശാസനവു, ഇംഗ്ലീഷ് കണ്ണട അർത്ഥ മട്ടു പാദഗാന പഠി സാഹിത.
ഏഷ്യൻ വിദ്യാഭ്യാസ സേവനങ്ങൾ.
ISBN 9788120602601 .
കുറിപ്പുകൾ Shekar, Divya (6 March 2016).
"The Balabrooie guest house in Bengaluru reminded the British of the Isle of Man".
No. Bangalore.
The Economic Times.
Retrieved 25 August 2022 "'My love for Mysore is unending'".
Deccan Herald .
13 December 2010.
Retrieved 26 July 2023.
"'Epigraphia Carnatica' brought out in CD-ROM".
7 November 2005.
Archived from the original on 17 November 2006.
"Rice, Benjamin Lewis".
Who's Who .
p. 1478.
"Rev. Benjamin Lewis Rice-Missionaries contributions to India".
Christian Persecution Update India.
Archived from the original on 2 December 2011.
Retrieved 22 November 2011.
Iyer, Meera (13 December 2010).
"'My love for Mysore is unending'".
Deccan Herald . 'My love for Mysore is unending'". Deccan Herald . 13 December 2010. Retrieved 26 July 2023. Rice Papers: Box 3".
www.s-asian.cam.ac.uk .
ബെഞ്ചമിൻ ബെയ്‌ലി ഇംഗ്ലീഷ് വിലാസം https://ml.wikipedia.org/wiki/Benjamin_bailey
മലയാളം അച്ചടിയുടെ പിതാവായി അറിയപ്പെടുന്ന ഇംഗ്ലീഷുകാരനായ മിഷണറിയാണ്‌ ബെഞ്ചമിൻ ബെയ്‌ലി (ജനനം: 1791 - മരണം 1871 ഏപ്രിൽ 3 ) ഇംഗ്ലണ്ടിലെ ഡ്യൂസ്ബറിയിൽ ജനിച്ച അദ്ദേഹം ചർച്ച മിഷനറി സൊസൈറ്റിയുടെ (സി.എം.എസ്.) മിഷൻ പ്രവർത്തനവുമായി ബന്ധപ്പെട്ട് സുവിശേഷ പ്രചാരണത്തിനായി കേരളത്തിലെത്തുകയും മലയാള ഭാഷയ്ക്ക് വിലമതിയ്ക്കാനാകാത്ത സംഭാവനകൾ നൽകുകയും ചെയ്തു.
പതിനെട്ടാം നൂറ്റാണ്ട് ഭാരതത്തെ സംബന്ധിച്ചിടത്തോളം ഘോരമായ അന്ധകാരത്തിന്റെ കാലഘട്ടമായിരുന്നു .
ഭീഷണമായ സാമൂഹിക അസമത്വങ്ങളും അനീതികളും കൊണ്ട് കേരളത്തിലെ സ്ഥിതി അതിനേക്കാൾ ഭയങ്കരമായിരുന്നു .
ഇന്ത്യയുടെ ഇതരഭാഗങ്ങളെ അപേക്ഷിച്ച് ജാതിവ്യവസ്ഥ കർക്കശമായി പാലിക്കപ്പെട്ട സ്ഥലമായിരുന്നു കേരളം .
അയിത്തം , തീണ്ടൽ , തൊട്ടുകൂടായ്മ, അടിമത്തം , ഊഴിയം തുടങ്ങി നിരവധി അനാചാരങ്ങൾ നിലനിന്നിരുന്നു.
വിദ്യാഭ്യാസം ഉന്നത സാമുദായികർക്കുമാത്രമായി പരിമിതപ്പെട്ടിരുന്നു.
ക്രിസ്ത്യാനികളിൽ തന്നെ വളരെ ചുരുക്കം പേരേ വിദ്യാഭ്യാസം നേടിയിരുന്നുള്ളൂ.
പത്തൊമ്പതാം നൂറ്റാണ്ടിന്റെ ആരംഭത്തോടു കൂടി പാശ്ചാത്യമിഷണറിമാർ കേരളത്തിലേക്ക് വരാൻ തുടങ്ങി.
പ്രേഷിത പ്രവർത്തനത്തിനായി വന്ന അവർ ഇവിടത്തെ സമൂഹത്തിൽ വിപ്ലവാത്മകമായ മാറ്റങ്ങൾ വരുത്തി.
സാമൂഹികമായും വിദ്യാഭ്യാസപരമായും കേരളം പുരോഗമിച്ചു.
എവിടെയെല്ലാം മിഷണറിമാർ പ്രവർത്തിച്ചുവോ അവിടെയെല്ലാം പ്രാഥമിക വിദ്യാഭ്യാസ സ്ഥാപനങ്ങൾ മുതൽ കലാശാലകൾ വരെ സ്ഥാപിക്കാനായി അവർ രാപകൽ അദ്ധ്വാനിച്ചു.
ഈ മിഷണറിമാരിൽ എടുത്തു പറയേണ്ട പേരുകളിലൊന്ന് ബെഞ്ചമിൻ ബെയ്‌ലിയുടേതാണ്.
അറിയാത്ത ഭാഷയിലുള്ള ആരാധനകേട്ട് ശീലമായ ക്രിസ്ത്യാനികൾക്ക് ആദ്യമായി നാട്ടുഭാഷയിൽ പ്രാർത്ഥിക്കുന്നതിന്റെ അനുഭൂതി പകർന്നത് അദ്ദേഹമാണ്‌.
മലയാളം അച്ചടിയിലെ ബാലപാഠങ്ങളും മലയാളിയെ അദ്ദേഹം പഠിപ്പിച്ചു.
മിഷണറി പ്രവർത്തനത്തിനിടയിൽ മക്കൾ ഉൾപ്പെടെ തനിക്ക് പ്രിയപ്പെട്ടവരെ മരണത്തിന്‌ വിട്ടുകൊടുക്കേണ്ടി വന്നെങ്കിലും നിരാശനാകാതെ വിരമിക്കുന്നതുവരെ അദ്ദേഹം പ്രവർത്തനനിരതനായി.
ജീവചരിത്രം ജനനം
1791 -ൽ ഇംഗ്ലണ്ടിലെ യോർക്ക്ഷയറിൽ ഡ്യൂസ്ബെറി എന്ന സ്ഥലത്ത് ജോസഫ് ബെയ്‌ലിയുടേയും മാർത്തയുടേയും പ്രഥമ സന്താനമായി ബെഞ്ചമിൻ ബെയ്‌ലി ജനിച്ചു.
ബ്രൂക്, വില്യം, ജൊനാഥൻ, ജോസഫ് എന്നീ നാലു സഹോദരന്മാരും സാറാ അർചർ എന്ന സഹോദരിയും അദ്ദേഹത്തിനുണ്ടായിരുന്നു.
ബ്രൂക് സിലോണിലേക്കും പിന്നീട് അവിടെ നിന്ന് ടാസ്മാനിയയിലേക്കും മിഷണറിയായി പോയി.
വില്യമാകട്ടെ ഗ്ലാന്യോക്കിലെ പ്രഭുവായിത്തീർന്നു.
ജോസഫും മിഷണറി പ്രവർത്തനമാണ്‌ തിരഞ്ഞെടുത്തത്.
മക്കൾ മിഷണറി പ്രവർത്തനത്തിൽ ചേരാൻ മാതാപിതാക്കൾ നല്ല പിന്തുണ നൽകിയിരുന്നു.
തുടക്കത്തിൽ ബെഞ്ചമിന്‌ മിഷണറി പ്രവർത്തനത്തിൽ താല്പര്യമുണ്ടായിരുന്നില്ല.
സഹോദരിയായ സാറയാണ്‌ അദ്ദേഹത്തെ അതിലേക്ക് നയിച്ചത്.
സാറക്ക് 15 വയസ്സുള്ളപ്പോൾ ക്രിസ്തുവിന്റെ വചനങ്ങളിൽ ആകൃഷ്ടയായി, മിഷനറിവൃത്തിക്കുവേണ്ടി പഠിച്ചുകൊണ്ടിരിക്കുന്നതിനിടയിൽ മാരകമായ രോഗത്തിനടിമപ്പെട്ടു.
എന്നാൽ രോഗക്കിടക്കയിലായ സാറക്ക് ബഞ്ചമിന്റെ മനസ്സ് മാറ്റിയെടുക്കാനായി.
1812 -ൽ ബെഞ്ചമിൻ സി.എം.എസ്സ് എന്ന മിഷനറി സമൂഹത്തിന്റെ തെരഞ്ഞെടുക്കപ്പെട്ട വിദ്യാർത്ഥി എന്ന നിലയിൽ വൈദിക കോളേജിൽ ചേർന്നു.
സാറയുടെ ഭർത്താവായിർത്തീർന്ന ജോസഫ് ഡോവ്സൺ, ജോൺ കോളിയർ എന്നിവർ സതീർത്ഥ്യരായിരുന്നു.
1815 -ൽ അദ്ദേഹം ഡീക്കൻ പട്ടം സ്വീകരിച്ചു.
8 മാസത്തിനു ശേഷം പൂർണ്ണ വൈദികപ്പട്ടവും ഏറ്റു.
ഇതിനിടക്ക് അദ്ദേഹം എലിസബത്ത് എല്ല എന്ന യുവതിയെ വിവാഹം കഴിച്ചു.
1816 -ൽ ബെയ്‌ലിയും ഭാര്യ എലിസബത്ത് എല്ലയും ഡാവ്സൺ, ഭാര്യ സാറ (ബെഞ്ചമിന്റെ സഹോദരി)എന്നിവരും അടങ്ങിയ ഒരു ചെറുസംഘത്തെ ഇന്ത്യയിലേക്ക് അയയ്ക്കാൻ സി.എം.എസ്സ് സമൂഹം തീരുമാനിച്ചു.
തുടർന്ന് മേയ് 4 തീയതി ഹീറോ എന്ന കപ്പലിൽ അവർ ഇന്ത്യയിലേക്ക് തിരിച്ചു.
ക്ലേശകരമായ യാത്രക്കൊടുവിൽ സെപ്റ്റംബർ 8 ന്‌ മദ്രാസ് തുറമുഖത്തിലെത്തി.
ഒരു മാസം മദ്രാസിൽ ചെലവഴിച്ച് ആരോഗ്യം വീണ്ടെടുത്ത ശേഷം അവർ കേരളത്തിലേക്ക് യാത്ര തിരിച്ചു.
കുതിരവണ്ടിയിലും കാളവണ്ടയിലുമായി അവർ നവംബർ 16 ന്‌ കൊച്ചിയിലെത്തിച്ചേർന്നു .
ഇതിനിടക്ക് എലിസബത്ത് ഗർഭിണിയായി .
നവംബർ 19 ന്‌ ആലപ്പുഴയിലെത്തി .
അന്നത്തെ റസിഡന്റ് കേണൽ മൺറോയുടെ നിർദ്ദേശപ്രകാരം ആലപ്പുഴയിൽ താമസിച്ച് അവർ മലയാളം പഠിച്ചു.
ഇവിടെ വച്ച് ബെയ്‌ലി ദമ്പതിമാർക്ക് ഒരു പെൺകുഞ്ഞ് ജനിച്ചു.
1817 മാർച്ച് മാസത്തിൽ ബെയ്‌ലിയും കുടുംബവും കോട്ടയത്ത് എത്തിച്ചേർന്നു.
അവിടെയുള്ള പഴയ സെമിനാരിയിൽ താമസമാക്കി കോട്ടയത്ത്
ഇന്നു കാണുന്ന തരത്തിലുള്ള ഒരു പട്ടണമായിരുന്നില്ല അന്ന് കോട്ടയം .
തിരുനക്കര അന്ന് ജനവാസമില്ലാത്ത് വനഭൂമിയായിരുന്നു.
മീനച്ചിലാറ് ചുറ്റിപ്പറ്റിയായിരുന്നു പ്രധാന പട്ടണം.
മീനച്ചിലാറിന് സമീപത്തുള്ള താഴത്തങ്ങാടി എന്ന് പറയുന്ന ചന്തയായിരുന്നു പ്രധാന വ്യാപാരകേന്ദ്രം.
കോട്ടയത്ത് വ്യാപാരകേന്ദ്രത്തിനടുത്തു തന്നെ  താമസമാക്കിയ അദ്ദേഹം അക്കാലത്ത് പഠിത്ത വീട് എന്ന പേരിൽ അറിയപ്പെട്ടിരുന്ന കോട്ടയം പഴയ സെമിനാരിയിൽ പ്രധാനാദ്ധ്യാപകനായി ആദ്യം ജോലി നോക്കി.
കേണൽ മൺറോ വിഭാവനം ചെയ്ത പോലെയുള്ള മികച്ച് കലാലയമാക്കി പഠിത്തവീടിനെ മാറ്റാൻ അദ്ദേഹത്തിനായി.
കോളേജിൽ പുതിയരീതിയിലുള്ള വിദ്യാഭ്യാസ സമ്പ്രദായമദ്ദേഹം നടപ്പിലാക്കി.
മിഷനറി പ്രവർത്തനം നടത്തുന്നതിനുവേണ്ടി ചില മുൻഷി മാരുടെ സഹായത്തോടെ മലയാളഭാഷ കൂടുതൽ വശമാക്കി.
സംസ്കൃതം , സുറിയാനി ഭാഷകളും പഠിച്ചു.
ആദ്യം ഏതാനും പുസ്തകങ്ങൾ ബെയ്‌ലി മലയാളത്തിലേക്ക് വിവർത്തനം ചെയ്തു.
കലാലയത്തിൽ അദ്ദേഹം ആദ്യമായി ഇംഗ്ലീഷ് ഭാഷ പഠിപ്പിക്കാനാരംഭിച്ചു.
കേരളത്തിൽ ആദ്യമായി ഇംഗ്ലീഷ് ഭാഷ പഠിപ്പിച്ചത് ഇവിടെയാണ്‌.
മതപഠന വിദ്യാർത്ഥികൾക്കു പുറമേ സാധാരണക്കാർക്കും അദ്ദേഹം കലാലയം തുറന്നു കൊടുത്തു.
ഇംഗ്ലീഷിനു പുറമേ ഹീബ്രു , ലത്തീൻ , ഗ്രീക്ക് , സംസ്കൃതം , മലയാളം , ഭൂമിശാസ്ത്രം , ചരിത്രം , ഗണിതം എന്നിവയും പഠിപ്പിക്കാൻ ഏർപ്പാട് ചെയ്തു.
ഏതാണ്ട് ഒന്നരവർഷക്കാലം കൊണ്ട് കലാലയത്തെ ഉന്നത നിലയിലെത്തിക്കാൻ അദ്ദേഹം ശ്രമിച്ചു.
പിന്നീട് ജോസഫ് ഫെൻ എന്ന് പാതിരിയെ പ്രധാനാദ്ധ്യാപനായി മൺറോ നിയമിച്ചപ്പോൾ ബെയ് ലി ബൈബിൾ വിവർത്തനത്തിലേക്ക് ശ്രദ്ധ തിരിച്ചു.
സുറിയാനി സഭയുമായി വളരെയധികം ചേർച്ചയോടെ പ്രവർത്തിക്കാൻ ബെയ്‌ലിക്കായി.
അടിമകളുടെ മോചനം
ബെയ്‌ലിയുടെ വ്യക്തിത്വത്തിന്റെ തിളക്കമാർന്ന വശങ്ങളിലൊന്ന് അദ്ദേഹത്തിന്റെ ആർദ്രതയും മനുഷ്യസ്നേഹവുമായിരുന്നു.
പണം കൊടുത്തും വസ്തു വാങ്ങിക്കൊടുത്തും സ്ത്രീധനം നൽകിയും അനേകം പാവങ്ങളെ അദ്ദേഹം സഹായിച്ചു.
ഇന്ത്യയിൽ ആദ്യമായി അടിമകളെ വിമോചിപ്പിക്കാൻ മുൻ‌കൈ എടുത്തത് അദ്ദേഹമാണെന്ന് ചില ചരിത്രകാരന്മാർ വിശ്വസിക്കുന്നു.
1835 -ൽ മൺറോ തുരുത്തിലെ നൂറോളം അടിമകളെ ബെയ്‌ലിയും സഹപ്രവർത്തകനായിരുന്ന പീറ്റും ചേർന്ന് മോചിപ്പിച്ചു.
ഇതിനും ഇരുപതു വർഷം ശേഷമാണ്‌ മദിരാശി ഗവർണ്മെന്റ് അടിമവിമോചന വിളംബരം പുറപ്പെടുവിച്ചത്.
ഇക്കാരണത്താൽ തന്നെ ബെയ്‌ലിയെ കേരളത്തിന്റെ സാമൂഹ്യ പരിഷ്കരണത്തിന്റെ മാർഗ്ഗദർശി എന്ന് വിളിക്കാവുന്നതാണെന്ന് അഭിപ്രായപ്പെടുന്ന ചരിത്രകാരന്മാരുണ്ട്.
മുദ്രണാലയം
മലയാളം പഠിച്ച ആദ്യാനാളുകളിൽ തന്നെ ബൈബിളിന്റെ വിവർത്തനം അദ്ദേഹം ആരംഭിച്ചിരുന്നു.
ഇതിനിടക്ക് സുറിയാനി മെത്രോപ്പോലിത്ത , വൈദികന്മാർ എന്നിവരുമായുള്ള കൂടിക്കാഴ്ചകൾ വഴി, ആ സഭയുമായി ആശയ വിനിമയം നടത്തുകയും ചെയ്തിരുന്നു.
അതുവരെ സുറിയാനി പള്ളികളിൽ മലയാളത്തിൽ വൈദികർ  പ്രസംഗിച്ചിരുന്നില്ല.
ജനങ്ങൾക്ക് മനസ്സിലാവാത്ത സുറിയാനി ഭാഷയിൽ ആരാധനകൾ ചെയ്യുക മാത്രമായിരുന്നു വൈദികരുടെ ജോലി.
ബെയ്‌ലിയുടെ സൗമ്യ സ്വഭാവവും മലയാള ഭാഷയിലുള്ള  പരിജ്ഞാനവും മൂലം ജനങ്ങൾക്ക് അദ്ദേഹം ആരാധ്യനായിത്തീർന്നു.
അവർ അദ്ദേഹത്തെ സ്നേഹത്തോടെ ബെഞ്ചമിനച്ചൻ എന്ന് വിളിച്ചിരുന്നു.
കോളേജിന്റെ പ്രധാനാദ്ധ്യാപക സ്ഥാനം ഒഴിഞ്ഞ ശേഷം അദ്ദേഹം ബൈബിളിന്റെ വിവർത്തനത്തിൽ മുഴുകി.
അത് ആരംഭിക്കുന്നതിനു മുന്ന് സുറിയാനി സഭയുടെ ആരാധനാക്രമവും പ്രാർത്ഥനയുമാണ്‌ ബെഞ്ചമിൻ പാതിരി മലയാളത്തിലേക്ക് വിവർത്തനം ചെയ്തത്.
ഇവ ക്രിസ്ത്യാനികളുടെ ഇടയിൽ പ്രചരിപ്പിക്കാൻ ശ്രമിച്ചപ്പോഴാണ്‌ അച്ചടിയുടെ പ്രശ്നം ഉദിച്ചത്.
മലയാളം വശത്താക്കിയ കാലത്ത് തന്നെ ബൈബിളിന് ഒരു നല്ല പരിഭാഷ ഉണ്ടാക്കാൻ ബെയ്‌ലി ശ്രമം ആരംഭിച്ചിരുന്നു.
ഒരു കൊല്ലന്റെ സഹായത്തോടെ ആവശ്യമായ ലോഹ സാമഗ്രികൾ നിർമ്മിച്ചു.
സ്വന്തമായി അച്ചുകൂടം ഉണ്ടാക്കിക്കഴിഞ്ഞപ്പോഴേക്കും നേരത്തേ ഇംഗ്ലണ്ടിൽ നിന്ന് അയക്കാമെന്നേറ്റിരുന്ന അച്ചടി യന്ത്രം ബോംബെ വഴി കോട്ടയത്ത്‌ വന്നു ചേർന്നു.
അതിന്റെ കൂടെ ഇംഗ്ലീഷ്‌ അക്ഷരങ്ങളുടെ അച്ചുകളും ഉണ്ടായിരുന്നു.
1821ൽ തന്നെ അച്ചടി ആരംഭിച്ചു.
കിട്ടിയിട്ടുള്ളതിൽ ഏറ്റവും പഴയത് 1822-ൽ അച്ചടിച്ച "മദ്യനിരോധിനി' എന്ന ലഘുലേഖയാണ്‌.
ഇത് മലയാള ഭാഷയുടെ അന്തസ്സുയർത്തി.
മലയാളം തമിഴിനേക്കാൽ താണ ഭാഷയാണ്‌ എന്ന ചിന്താഗതി മാറ്റുന്നതിന്‌‍ അത് സാധിച്ചു
മലയാളം അച്ചുകളുടെ നിർമ്മാണം
അച്ചടിയുടെ മനോഹാരിത കണ്ട്‌ അന്നത്തെ റസിഡന്റ്‌ ന്യൂവാൾ അദ്ദേഹത്തെ അഭിനന്ദിച്ചു.
ഇങ്ങനെ മലയാളഭാഷയെ സിംഹളീസ്‌ ഭാഷയുടെ വടിവ്‌ കലർത്തി മനോഹാരിതമാക്കി അവതരിപ്പിച്ചതിന്റെ പൂർണ്ണ ബഹുമതിയും ബെയ്‌ലിക്ക്‌ അവകാശപ്പെട്ടതാണ്‌.
സ്വാതിതിരുനാളിന്റെ താല്പര്യപ്രകാരം 1836 -ൽ സർക്കാർ പ്രസ്സ് തിരുവനന്തപുരത്ത് സ്ഥാപിക്കപ്പെടുന്നതുവരെ സർക്കാരിന്റെ അച്ചടി മുഴുവനും സി. എം. എസ്. പ്രസ്സിലാണ്‌ നടന്നിരുന്നത്.
ബൈബിളിന്റെ വിവർത്തനം
കേരളത്തിൽ ക്രി.
ഒന്നാം നൂറ്റാണ്ടു മുതൽ തന്നെ ക്രിസ്തുമതം പ്രചരിച്ചെങ്കിലും 19 ആം നൂറ്റാണ്ടിന്റെ ആരംഭത്തിലേ ബൈബിൾ സാധാരണക്കാരന് വായിക്കാനായുള്ളൂ.
ഉണ്ടായിരുന്ന ബൈബിളാകട്ടേ സുറിയാനിയിലും ലത്തീനിലുമായിരുന്നു.
അത് സാധാരണക്കാരന് മനസ്സിലാക്കാനാവാത്തതും.
പോരാത്തതിന് ബൈബിൾ തൊടുകയോ വായിക്കുകയോ ചെയ്യുന്നത് പാപമാണെന്ന വിശ്വാസവും നിലനിന്നിരുന്നു.
പുരോഹിതന്മാർ പറഞ്ഞുകൊടുക്കുന്ന കഥകൾ അല്ലാതെ ജനങ്ങൾക്ക് ബൈബിളുമായി പരിചയപ്പെടാൻ മറ്റു മാർഗ്ഗങ്ങൾ ഇല്ലായിരുന്നു.
1806ൽ കേരളം സന്ദർശിച്ച ക്ലോഡിയസ്സ് ബുക്കാനൻ സുറിയാനി സഭയെ ബൈബിൾ വിവർത്തനം ചെയ്യാനായി നിർദ്ദേശിക്കുകയുണ്ടായി.
ബുക്കാനൻ പിന്നീട് രണ്ടാമതും കേരളത്തിലെത്തിയപ്പോൾ അന്നു ലഭ്യമായ വിവർത്തനങ്ങൾ ബോംബെയിൽ വിട്ട് അച്ചടിപ്പിച്ചു.
കുറിയർ ബൈബിൾ എന്നറിയപ്പെട്ടിരുന്ന ഇതിന് ഒട്ടേറെ ന്യൂനതകൾ ഉണ്ടായിരുന്നു.
സുറിയാനിയും മലയാളവും കലർന്ന് ഗദ്യരൂപത്തിലായിരുന്നു അത്.
ലിപികളാകട്ടെ വളരെ വലുതും വികലമായതും.
നല്ല മലയാളത്തിലുള്ള ബൈബിളിൻറെ ആവശ്യകത കേണൽ മൺ‍റോ ബെയ്‍ലിയോട് സൂചിപ്പിക്കുകയും ബെയ്‍ലി ആ ജോലി സന്തോഷം ഏറ്റെടുത്തു.
1818ൽ ജോസഫ് ഫെൻ കോളേജിന്റെ ചുമതല ഏറ്റെടുത്തതിനുശേഷം ബെയ്‍ലി ബൈബിളിന്റെ വിവർത്തനത്തിൽ മുഴുകുകയായിരുന്നു.
മലയാളം നന്നായി അറിയാമായിരുന്നെങ്കിലും അദ്ദേഹം ആ ജോലി ഒറ്റയ്‌ക്ക് ചെയ്യാൻ ധൈര്യപ്പെട്ടില്ല.
മദ്രാസിൽ പോയി ഇംഗ്ലീഷ് പഠിച്ച സംസ്കൃത പണ്ഡിതനും കവിയുമായിരുന്ന ചെറുശ്ശേരി ചാത്തു നായർ അദ്ദേഹത്തിന് മുഖ്യസഹായിയായി എത്തി.
കൂടാതെ വൈദ്യനാഥൻ എന്ന പണ്ഡിതനും സുറിയാനി പണ്ഡിതന്മാരായ കത്തനാർമാരും ഹീബ്രു പണ്ഡിതനായ മേശ ഈശാർഫതും അദ്ദേഹത്തിനെ സഹായിച്ചു.
തർജ്ജമ അത്യന്തം വിഷമകരമായിരുന്നു.
അന്ന് കേരളത്തിൽ പൊതുവായ ഒരു സാഹിത്യ ഗദ്യഭാഷ ഇല്ലാത്തതായിരുന്നു പ്രധാന പ്രശ്നം.
സംഭാഷണ ഭാഷക്ക് പ്രാദേശികമായ വ്യത്യാസം എന്നപോലെ തന്നെ ജാതീയമായ വ്യത്യാസം പോലും ഉണ്ടായിരുന്നു.
ഏത് രീതി സ്വീകരിക്കണമെന്നതിൽ വിഷമത അനുഭവിച്ചു.
ഒടുവിൽ‌ എഴുത്തച്ഛൻ , പൂന്താനം , കുഞ്ചൻ നമ്പ്യാർ എന്നിവരുടെ സാഹിത്യങ്ങളിലെ കാവ്യഭാഷാ ശൈലി സ്വാംശീകരിച്ച് ഒരു തനതായ ഗദ്യശൈലി ഉണ്ടാക്കി വിവർത്തനം ആരംഭിച്ചു.
പത്തുവർഷത്തെ നിരന്തര പരിശ്രമം കൊണ്ട് 1829 -ൽ ബൈബിൾ പുതിയ നിയമം പ്രസിദ്ധീകരിച്ചു.
അയ്യായിരം പ്രതികൾ ഒന്നാം പതിപ്പിൽ അച്ചടിച്ചു.
പിന്നീട്, മോശയുടെ പുസ്തകങ്ങൾ എന്നറിയപ്പെടുന്ന ഉല്പത്തി, പുറപ്പാട്, ലേവ്യ , സംഖ്യ, ആവർത്തനം എന്നീ പുസ്തകങ്ങളും പുറത്തിറക്കി.
മറ്റു സംഭാവനകൾ കോട്ടയം കത്തീഡ്രൽ - സുറിയാനി സഭാനേതൃത്വം 1836 -ല് മാവേലിക്കര കൂടിയ സുന്നഹദോസിൽ മിഷണറിമാരുമായുള്ള ബന്ധം അവസാനിപ്പിക്കാൻ തീരുമാനിച്ചു.
എങ്കിലും ബെയ്‍ലി സുറിയാനി സഭയുമായി അടുത്ത ബന്ധത്തിൽ തുടർന്നു.
മിഷണറിമാരുടെ ഉപദേശങ്ങളിലും വിശ്വാസങ്ങളിലും ആകൃഷ്ടരായ നിരവധി സുറിയൻ ക്രിസ്ത്യാനികൾ മിഷണറിമാരോടൊപ്പം നിലകൊണ്ടു.
ക്രമേണ അംഗസംഖ്യ വർദ്ധിച്ച ഇവർക്ക് പ്രാർത്ഥിക്കാനായി ബെയ്‍ലിയുടെ ബംഗ്ലാവിനടുത്തുണ്ടായിരുന്ന കപ്പേളമതിയാവാതെ വന്നു.
ഇത് ഒരു പള്ളി നിർമ്മിക്കുന്നതിന് ബെയ്‍ലിയെ പ്രേരിപ്പിച്ചു.
അദ്ദേഹത്തിൻറെ മനസ്സിൽ അതിവിശാലവും ബൃഹത്തായതുമായ ഒരു പള്ളിയായിരുന്നു.
സഭക്കാർ നിരുത്സാഹപ്പെടുത്തിയെങ്കിലും അദ്ദേഹം തന്റ്റെ രൂപകല്പ്നയിൽ നിന്ന് വ്യതിചലിക്കാൻ കൂട്ടാക്കിയില്ല.
1839 നവംബർ 21 ന് ശിലാസ്ഥാപന കർമ്മം ചെയ്യപ്പെട്ട പള്ളിയുടെ പണി പൂർത്തിയാകാനായി മൂന്നുവർഷം വേണ്ടി വന്നു.
ഗംഭീരമായ രീതിയിൽ അന്ന് കത്തീഡ്രൽ നിലകൊണ്ടു.
ഗോഥിക് രീതിയിലായിരുന്നു ഉൾഭാഗത്തെ പല ഭാഗങ്ങളും നിർമ്മിക്കപ്പെട്ടിരുന്നത്.
വിദേശത്ത് നിന്ന് എത്തിയ കണ്ണാടികളാണ് മദ്‍ഹബയിലും മറ്റും പിടിപ്പിച്ചത്.